SESAYUT SIDA MALUNGGUH: Metatakan kulit sesayut, duur nyane medaging nasi bunter, duur nasine susunin antuk cawan medaging nasi punjungan tancebin sekar pucuk barak 1 katih, ring sisin nasine bunter dagingin nasi pancung 4, metanceb kewangen 4 besik, genah nyane nyatur, sesanganan sarwa galahan, raka-raka jangkep, tehenan 1, peras alit 1, tulung 3, sampian nagasari, canang payasan, katur ring Ida Batara Ludra ritatkala nyatur megenah kelod kauh.